b'\n_START_ARTICLE_\nGyslain\xc4\x97\n_START_PARAGRAPH_\nGyslain\xc4\x97 (lot. chorioidea) \xe2\x80\x93 akies kraujagyslinio dangalo (lot. uvea) dalis. Plona, mink\xc5\xa1ta membrana, kurioje gausus kapilar\xc5\xb3 tinklas, maitinantis i\xc5\xa1orinius tinklain\xc4\x97s sluoksnius ir reguliuojantis j\xc5\xb3 temperat\xc5\xabr\xc4\x85. Ji yra rudos spalvos, apie 0,1-0,2 mm storio. Priekyje gyslain\xc4\x97 pereina \xc4\xaf krumplyn\xc4\x85 ir rainel\xc4\x97s, akies dugne t\xc4\x99siasi iki regos nervo. Ji turi penkis sluoksnius. I\xc5\xa1orinis sluoksnis prisiglaud\xc4\x99s prie odenos, bet su ja nesuaug\xc4\x99s, lengvai atsiskiria. Gyslain\xc4\x97je gausu kraujagysli\xc5\xb3, ypa\xc4\x8d gausus kapiliar\xc5\xb3 tinklas yra ties geltonosios d\xc4\x97m\xc4\x97s sritimi.'